Blaze7451/Wiki-th-20250601 huggingface dataset:
สะพานไฟ

สะพานไฟ
สะพานไฟ, คัตเอาต์ (cut-out) หรือ ตัวตัดวงจร, เซอร์กิตเบรกเกอร์ (circuit breaker) เป็นอุปกรณ์ที่ใช้ตัดตอนแหล่งจ่ายไฟฟ้าออกจากวงจรไฟฟ้า เช่น ตัดวงจรไฟฟ้าภายในบ้านออกจากแหล่งจากไฟภายนอกเป็นต้น นอกจากทำหน้าที่เป็นสวิตซ์ไฟฟ้าเมื่อผู้ใช้สั่งการแล้ว ยังทำหน้าที่ตัดการจ่ายไฟโดยอัตโนมัติได้เมื่อมีเหตุ ไฟฟ้าลัดวงจร ไฟดูด ไฟรั่ว ไฟตก ไฟเกิน ได้แล้วแต่ความสามารถของสะพานไฟที่ใช้

** สะพานไฟแบบคันโยก **
สะพานไฟจะตัดการจ่ายไฟเมื่อมีกระแสไฟฟ้าผ่านมากเกินกว่าที่กำหนดหรือเกิดการลัดวงจรภายในวงจรไฟฟ้า โดยใช้ฟิวส์ที่ติดดยู่ในสะพานไฟ เป็นตัวตัดวงจรไฟฟ้า โดยสะพานไฟมีส่วนประกอบหลัก คือ
# คันโยก สำหรับเปิด-ปิดวงจรไฟฟ้า
# ฟิวส์
# ฉนวนกระเบื้อง เป็นฉนวนไว้ป้องกันกระแสใหลผ่านในส่วนที่มีฟิวส์ติดอยู่ (ส่วนนี้จะติดกับผนัง)
# ฉนวนพลาสติก (ฝาครอบ)
# สายไฟ
# แผ่นทองแดง สำหรับเป็นตัวนำไฟฟ้าเข้าสู่ตัวบ้าน และเป็นขั้วระหว่างคันโยกกับตัวนำไฟฟ้าที่ส่งเข้าสู่บ้าน

**แอร์เซอร์กิตเบรกเกอร์**
แอร์เซอร์กิตเบรกเกอร์ (Air Circuit Breaker) เป็นอุปกรณ์เปิด-ปิดวงจรไฟฟ้า และป้องกันกระแสไฟฟ้า เพื่อจำกัดกระแสไฟฟ้าไม่ให้ไหลผ่านตัวมันเกินพิกัด โดยทั่วไปจะใช้เป็นตัวหลัก (Main) สำหรับป้องกันกระแสไฟฟ้าเกิน (Over Current) กระแสไฟฟ้าลัดวงจร (Short Circuit) เมื่อเกิดความผิดปรกติของวงจรมันจะทำหน้าที่ปลดวงจร (Open Circuit) โดยอัตโนมัติ และสามารถเปิดใช้งานใหม่ได้เมื่อวงจรไฟฟ้าเป็นปรกติ แอร์เซอร์กิตเบรกเกอร์นำไปใช้ในอาคาร สถานที่ที่มีการใช้กำลังไฟฟ้ามาก ๆ เช่นโรงงานอุตสาหกรรม โรงแรม โรงพยาบาล อาคารพาณิชย์ขนาดใหญ่ อาคารสูง มีขนาดตามพิกัด เช่น 800, 1000, 1250, 1600, 2000, 2500, 3200, 4000 แอมแปร์ เป็นต้น นอกจากนี้ แอร์เซอร์กิตเบรกเกอร์จะต้องสามารถทนกระแสฉับพลัน (Interrupting Current) มีหน่วยเป็น กิโล-แอมแปร์ (Kilo-Ampere) หรือ KA. ซึ่งเป็นตัวกำหนดพิกัดของแอร์เซอร์กิตเบรกเกอร์อีกค่าหนึ่งด้วย เช่น 42,65,100 กิโล-แอมแปร์ (1 Kilo-Ampere = 1000 Ampere)

**อ้างอิง**
  ข้อมูลเกี่ยวกับสะพานไฟ date=2009-02-08 
หมวดหมู่:การกระจายพลังงานไฟฟ้า
หมวดหมู่:อุปกรณ์ไฟฟ้า
มุขทางเข้า

มุขทางเข้าของถ้ำสองที่ถ้ำอชันตะ
มุขทางเข้า (porch) คือส่วนประกอบของสิ่งก่อสร้างที่เป็นส่วนที่ปกคลุมทางเข้าไปในตัวสิ่งก่อสร้าง ตัวส่วนประกอบจะอยู่ภายนอกผนังของตัวสิ่งก่อสร้างหลักที่อาจจะล้อมรอบด้วยฉาก ระแนงสาน หน้าต่างกว้าง หรือกำแพงที่บางเบาทีก็จะยื่นออกมาจากตัวสิ่งก่อสร้าง
ลักษณะการสร้างมุขทางเข้าก็มีด้วยกันหลายแบบที่ขึ้นอยู่กับลักษณะของการก่อสร้างของแต่ละสมัยและของแต่ละท้องถิ่น จุดประสงค์ของการมีมุขทางเข้าก็เพื่อให้มีบริเวณให้ผู้ที่จะเข้าไปในตัวสิ่งก่อสร้างได้มีที่หยุดพักก่อนที่จะเข้าไปในอาคารหรือใช้หลบแดดหลบฝน แต่บางครั้งมุขทางเข้าก็อาจจะมีขนาดใหญ่ เช่น ระเบียงคลุม (Verandah) ที่มักจะที่อาจจะแล่นตลอดแนวด้านหน้าหรือด้านข้างของตัวสิ่งก่อสร้างหลักก็ได้

**อ้างอิง**

**ดูเพิ่ม **
 ระเบียง - ศาลา 

**แหล่งข้อมูลอื่น**

**ระเบียงภาพ**
ไฟล์:Northleach Parish Church 1990.jpg|มุขทางเข้าวัดที่นอร์ธลีชในอังกฤษ
ไฟล์:Maria Lach 05.jpg|มุขทางเข้าแอบบีมาเรีย ลาคในเยอรมนี
ไฟล์:Woodbridge - Church of St Mary.jpg|มุขทางเข้าวัดที่วูดบริดจ์ในอังกฤษ
ไฟล์:Semur - Notre-Dame - Facade.jpg|มุขทางเข้าตลอดแนวด้านหน้าสิ่งก่อสร้างที่วัดในเบอร์กันดีในฝรั่งเศส
ไฟล์:Arlington Park Mansions - Entrance.jpg|มุขทางเข้าที่พักอาศัยในลอนดอนในอังกฤษ
หมวดหมู่:สถาปัตยกรรมคริสต์ศาสนสถาน
หมวดหมู่:ส่วนประกอบของสิ่งก่อสร้าง
หมวดหมู่:ศาลา
ศิลปะทรงกลม

__NOTOC__
ไฟล์:Pistoia ospedale del Ceppo 003.JPG|thumb|280px|ประติมากรรมภาพนูนทอนโดโดยอันเดรอา เดลลา รอบเบีย (Andrea della Robbia) ที่หน้าโรงพยาบาลที่พิสโตเอีย
ไฟล์:Sandro Botticelli 060.jpg|thumb|280px|จิตรกรรมทรงกลม “พระแม่มารีถือผลทับทิม” โดย ซานโดร บอตติเชลลี, ราว ค.ศ. 1487 (หอศิลป์อุฟฟิซิ)
ศิลปะทรงกลม (Tondo พหูพจน์ Tondi หรือ Tondos) เป็นคำที่ใช้ในสมัยฟื้นฟูศิลปะวิทยาที่หมายถึงจิตรกรรมหรือประติมากรรมที่เป็นทรงกลม เป็นคำที่มาจากภาษาอิตาลีว่า “rotondo” ที่แปลว่า “กลม” คำนี้มักจะไม่ใช้กับภาพเขียนขนาดเล็กที่มีลักษณะกลมแต่มักจะใช้กับภาพเขียนที่มีขนาดเส้นผ่าศูนย์กลางกว่าสองฟุตขึ้นไป ฉะนั้นจึงไม่รวมจุลจิตรกรรมภาพเหมือน (portrait miniature) แต่สำหรับประติมากรรมแล้วคำนี้ยืดหยุ่นกว่า
ศิลปินสร้างงานลักษณะนี้มาตั้งแต่สมัยกรีกโบราณ จิตรกรรมทรงกลมมักจะเขียนบนแจกันเครื่องปั้นดินเผาของกรีกจากสมัยที่เรียกว่าทอนดี และภายในก้นชามไวน์ก้นตื้นที่เรียกว่าคิลิกซ์ (Kylix) ที่เป็นทรงกลมอยู่แล้ว ศิลปะลักษณะมาฟื้นฟูทำกันอีกครั้งในคริสต์ศตวรรษที่ 15 และ 16 โดยเฉพาะในอิตาลี แต่ตั้งแต่นั้นมาความนิยมก็ลดถอยลง แต่ในภาพเขียน “ทัศน์สุดท้ายของอังกฤษ” (The Last of England) โดยจิตรกรชาวอังกฤษฟอร์ด แมดด็อกซ บราวน์ (Ford Madox Brown) ในปี ค.ศ. 1855 ก็เป็นลักษณะนี้โดยบราวน์เน้นความกลมด้วยราวเชือกรอบบุคคลในภาพ
ฉากหลังของศิลปะทรงกลมมักจะไม่ใช่สิ่งสำคัญหรือบางครั้งก็ละเว้นไปเลย ในจิตรกรรมทรงกลมมักจะมองเห็นฉากหลังและในประติมากรรมภาพนูนฉากหลังจะหายไป อันเดรอา เดลลา รอบเบียและศิลปินในครอบครัวเดียวกันสร้างงานประติมากรรมดินเผาเคลือบที่เรียกว่า “ทอนดี” ที่มักจะมีกรอบเป็นมาลัยใบไม้และผลไม้ที่ตั้งใจไว้ใช้ตกแต่งผนังสตัคโค บนตัวตึกโอสเปดาเลเดกลิอินโนเชนติ (Ospedale degli Innocenti) ในฟลอเรนซ์ที่สร้างโดยฟีลิปโป บรูเนลเลสกี เดลลา รอบเบียก็สร้างงานประติมากรรมทรงกลมเป็นภาพเด็กบนฉากหลังที่เป็นสีน้ำเงินสำหรับตกแต่งในช่องโค้งสแปนเดรลซึ่งเป็นช่องสามเหลี่ยมระหว่างซุ้มโค้งด้านหน้า

ในคริสต์ศตวรรษที่ 16 การเขียนภาพตกแต่งลักษณะที่เรียกว่า “istoriato” สำหรับเครื่องเคลือบดีบุกมายอลิคา (Maiolica) ใช้กับการตกแต่งชิ้นที่มีลักษณะกลม
นอกจากนั้นแล้วลักษณะกลมก็ยังใช้ในการออกแบบองค์ประกอบทางสถาปัตยกรรมตั้งแต่ยุคฟื้นฟูศิลปวิทยา ที่อาจจะใช้ประกอบการตกแต่งหน้าบันที่เป็นโค้งที่มานิยมกันในคริสต์ศตวรรษที่ 15
ศิลปะทรงกลมมาเป็นที่นิยมกันในคริสต์ศตวรรษที่ 15 ในฟลอเรนซ์ เช่น ในงานเขียนหลายชิ้นโดยซานโดร บอตติเชลลี ไมเคิล แอนเจโลใช้ศิลปะทรงกลมเป็นองค์ประกอบในงานหลายชิ้นทั้งในงานจิตรกรรมและประติมากรรม ที่รวมทั้งภาพ “ครอบครัวพระเยซูกับนักบุญจอห์นแบ็พทิสต์” และภาพที่มีชื่อเสียง “พระแม่มารีในกรอบกลม” (Doni Tondo) ที่หอศิลป์อุฟฟิซิ ศิลปินอื่นที่ใช้ทรงกลมในการสร้างงานศิลปะผู้อื่นก็ได้แก่ราฟาเอล, บรอนซิโน , ฟราอันเจลิโค และจาโคโป ปอนตอร์โม

**ระเบียงภาพ**
Image:Alegoría de la industria.jpg|“อุปมานิทัศน์แห่งความอุตสาหะ”ฟรันซิสโก โกยาราว ค.ศ. 1804-1806
Image:Medusa by Caravaggio.jpg|“เมดูซ่า”คาราวัจโจราว ค.ศ. 1597
Image:Angelo Bronzino 009.jpg|“นักบุญแม็ทธิว”บรอนซิโนราว ค.ศ. 1525-1528
Image:Crowned with Thorns Bosch.jpg|“พระเยซูทรงมงกุฎหนาม”เฮียโรนิมัส บอสราว ค.ศ. 1533
Image:Vetrata con ritratto virile su cartone di ercole de' roberti, inv. 2496.JPG|หน้าต่างประดับกระจกสี

**อ้างอิง**

**ดูเพิ่ม **
 จิตรกรรมตะวันตก - ประติมากรรมตะวันตก 

**แหล่งข้อมูลอื่น**
หมวดหมู่:จิตรกรรม
หมวดหมู่:ประติมากรรม
หมวดหมู่:ศิลปะ
หมวดหมู่:จิตรกรรมแบ่งตามประเภท
หมวดหมู่:วิธีการเขียนงานจิตรกรรม
แผนปฏิบัติการทางทหาร

แผนปฏิบัติการทางทหาร (Military operation plan; หรือในสมัยก่อนสงครามโลกครั้งที่สอง เรียกว่า war plan) เป็นแผนการอย่างเป็นทางการของกองกำลังทางทหาร ในการดำเนินการตามปฏิบัติการทางทหาร ซึ่งร่างขึ้นจากผู้บัญชาการในกระบวนการปฏิบัติการรบ เพื่อบรรลุวัตถุประสงค์ทั้งก่อนหน้าหรือระหว่างความขัดแย้งที่เกิดขึ้น แผนปฏิบัติการทางทหารมักจะคล้อยตามกับหลักนิยมทางทหารของกองกำลังนั้น ๆ เสมอ
แผนปฏิบัติการทางทหารมักจะถูกปกปิดไว้โดยชื่อรหัส

**ดูเพิ่ม**
 ปฏิบัติการทางทหาร

**แหล่งข้อมูลอื่น**
  แผนปฏิบัติการทางทหาร (OPLAN) -  การวางแผนการยุทธทางอากาศ Campaign Plan (๑)fix-attempted=yes  จาก กรมข่าวทหารอากาศ-  การวางแผนการยุทธทางอากาศ Campaign Plan (๒)fix-attempted=yes  จาก กรมข่าวทหารอากาศ-  การวางแผนการยุทธทางอากาศ Campaign Plan (๓)fix-attempted=yes  จาก กรมข่าวทหารอากาศ
หมวดหมู่:ปฏิบัติการทางทหาร
หมวดหมู่:หลักนิยมทางทหาร
กระบวนการปฏิบัติการรบ

กระบวนการปฏิบัติการรบ (Combat operations process) คือ กระบวนการซึ่งได้รับการปฏิบัติโดยกองกำลังติดอาวุธระหว่างการทัพ ปฏิบัติการทางทหาร ยุทธการ และยุทธนาการ เพื่อกำหนดวัตถุประสงค์ ทิศทางของการรบ และการประเมินกระบวนการของแผนปฏิบัติการทางทหาร
รูปแบบพื้นฐานของกระบวนการปฏิบัติการรบประกอบด้วยห้าระยะ ซึ่งมุ่งไปยังการบรรลุเป้าหมายและวัตถุประสงค์ การจัดสรรกองกำลังที่เหมาะสมเพื่อความสำเร็จของยุทธนาการนั้น การตัดสินใจที่มีต่อหลักนิยมทางทหาร การดำเนินการตามแผนการที่วางเอาไว้ระหว่างยุทธการ และการประเมินข่าวกรองภายหลังการรบถึงความสำเร็จหรือความล้มเหลวของแผนปฏิบัติการดังกล่าว

**อ้างอิง**

**ดูเพิ่ม**
 แผนปฏิบัติการทางทหาร
หมวดหมู่:วิทยาศาสตร์การทหาร
หมวดหมู่:หลักนิยมทางทหาร
หมวดหมู่:ทฤษฎีการทหาร
การติดพัน

การติดพัน, การเข้าปะทะ, การเข้าโจมตี หรือการรบปะทะ (Engagement) หมายถึง การสู้รบระหว่างกองกำลังสองฝ่าย โดยกองกำลังของทั้งสองฝ่ายจะต้องมีขนาดใหญ่กว่ากองร้อย แต่มีขนาดเล็กกว่ากองพล ซึ่งได้รับมอบหมายหรือดำเนินการตามภารกิจ การติดพันเริ่มต้นขึ้นเมื่อฝ่ายโจมตีเริ่มต้นการสู้รบเพื่อดำเนินการตามวัตถุประสงค์ของตน และจะสิ้นสุดเมื่อฝ่ายโจมตีประสบความสำเร็จ หรือล้มเลิกความพยายามในการบรรลุเป้าหมาย หรือเมื่อฝ่ายใดฝ่ายหนึ่งหรือทั้งสองฝ่ายได้รับกำลังเสริมที่เหมาะสม ซึ่งจะเป็นการเริ่มต้นการติดพันครั้งใหม่ต่อไป
การติดพันมักจะเป็นส่วนหนึ่งของยุทธการ โดยปกติแล้ว การติดพันจะกินเวลาไม่เกิน 1-2 วัน หรือแม้กระทั่งไม่กี่ชั่วโมง และมีน้อยครั้งที่จะใช้เวลานานเกินกว่า 5 วัน ในการรบระดับดังกล่าว ขอบเขตอาวุธทางยุทธวิธีและระบบการสนับสนุนจึงมีความสำคัญมากต่อกำลังพลและผู้บังคับบัญชาของแต่ละฝ่ายมาก

**อ้างอิง**

**ดูเพิ่ม**
 T.N. Dupuy (Col. ret.), Understanding war: History and Theory of combat, Leo Cooper, London, 1992- Richard Simpkin, Race to the Swift: Thoughts on Twenty-first Century Warfare. Foreword by Donn A. Starry. London: Brassey's Defence, 1985. ISBN 0-08-031170-9.
หมวดหมู่:บทความเกี่ยวกับ การทหาร ที่ยังไม่สมบูรณ์
หมวดหมู่:ยุทธศาสตร์การทหาร
หมวดหมู่:คำศัพท์การทหาร
โรงเรียนเชียงดาววิทยาคม

โรงเรียนเชียงดาววิทยาคม ถือเป็นโรงเรียนแรกใน อ.เชียงดาว ที่ทำการเปิดสอนในระดับชั้น ม.1-ม.6 เดิมใช้อาคารเรียนของโรงเรียนบ้านเชียงดาว เป็นที่ทำการสอน ในช่วงแรกนั้น โรงเรียนได้เปิด เฉพาะชั้น ม.1-ม.3 เท่านั้น ต่อมาทางโรงเรียนจึงได้ขอสงวนที่ไว้ 165 ไร่เพื่อสร้างอาคารไม้ 2 ชั้น 4 ห้องเรียน บ้านพักครู 1 หลังต่อมาในปี พ.ศ. 2528 ทางโรงเรียนก็ได้รับเงินงบประมาณเพื่อมาสร้างอาคารเรียนอีก 1 หลัง เพื่อเตรียมเปิดสอนระดับ ม.ปลาย ผู้อำนวยการคนปัจจุบันคือ ดร.ธาราทิพย์ วงษ์บรรณะ
ทางโรงเรียนเชียงดาววิทยาคมได้แบ่งนักเรียนออกเป็นคณะสีต่างๆได้แก่ คณะสีนนทรี คณะสีศรีตรัง คณะสีกระดังงา คณะสีกาสะลอง คณะสีทองกวาว 

**แผนการเรียน**
ในปี พ.ศ. 2532 ทางกรมสามัญศึกษา กระทรวงศึกษาธิการ ได้อนุมัติให้ทาง ร.ร. เปิดรับสมัครนักเรียนระดับ ม.ปลาย โดยทางโรงเรียนได้เปิดแผนการเรียนดังต่อไปนี้- แผนการเรียน วิทยาศาสตร์-คณิตศาสตร์- แผนการเรียน ศิลปศาสตร์-คณิตศาสตร์- แผนการเรียน ศิลปศาสตร์-วิชาทั่วไป
ซึ่งจะแบ่งห้องเรียนได้ตามนี้- แผนการเรียน วิทยาศาสตร์-คณิตศาสตร์- แผนการเรียน ศิลปศาสตร์-คณิตศาสตร์- แผนการเรียน ศิลปศาสตร์-วิชาทั่วไป
ในปี พ.ศ. 2548 ทางโรงเรียนได้มีศูนย์การเรียนรู้คอมพิวเตอร์และอินเทอร์เน็ต และยังได้ปรับพื้นที่ป่าหลังโรงเรียน 90 ไร่ให้เป็นแหล่งเรียนรู้ธรรมชาติและบูรนาการ ทุกกลุมสาระการเรียนรู้ 
เมื่อเดือนเมษายน พ.ศ. 2552 ทางโรงเรียนได้มีการปรับปรุงอาคารทใหม่เกือบทั้งหมดได้แก่ การติดตั้งแอร์ในห้องคอมพิวเตอร์,การติดพัดลมห้องละ 4 ตัวทุกอาคาร,การทาสีอาคารรัตนรักษ์,ปรับปรุง,ทาสีอาคารชั่วคราวให้มีสภาพที่ดีขึ้น

**อ้างอิง**
หมวดหมู่:โรงเรียนในจังหวัดเชียงใหม่
หมวดหมู่:โรงเรียนมัธยมศึกษาประจำอำเภอในจังหวัดเชียงใหม่
หมวดหมู่:โรงเรียนมัธยมศึกษาขนาดกลาง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาเชียงใหม่
หมวดหมู่:โรงเรียนที่ก่อตั้งในปี พ.ศ. 2513
หมวดหมู่:สิ่งก่อสร้างในอำเภอเชียงดาว
นิโคลัส เพฟเนอร์

นิโคลัส เพฟเนอร์ หรือ นิโคลัส เบิร์นฮาร์ด ลีออน เพฟเนอร์ (Nikolaus Pevsner หรือ Nikolaus Bernhard Leon Pevsner) (30 มกราคม ค.ศ. 1902 – 18 สิงหาคม ค.ศ. 1983) นิโคลัส เพฟเนอร์เป็นนักวิชาการและนักประวัติศาสตร์ศิลปะชาวอังกฤษที่เกิดในเยอรมนี เพฟเนอร์มีความเชี่ยวชาญโดยเฉพาะที่เกี่ยวกับประวัติศาสตร์ของสถาปัตยกรรม งานชิ้นสำคัญที่สุดและเป็นที่รู้จักกันมากที่สุดคืองานเขียน “คู่มือสถาปัตยกรรมของเพฟเนอร์” (The Pevsner Architectural Guides) รวมทั้งหมด 46 เล่มที่เขียนและพิมพ์ระหว่างปี ค.ศ. 1951 ถึงปี ค.ศ. 1974 ที่เป็นงานเขียนที่มีเนื้อหาครอบคลุมสถาปัตยกรรมของหมู่เกาะบริติช


**อ้างอิง**

**ข้อมูลเพิ่มเติม **
 สถาปัตยกรรม
หมวดหมู่:นักเขียนชาวอังกฤษ
การทอดไมตรี

การทอดไมตรี (Rapprochement) เป็นคำที่ใช้ในวิชาความสัมพันธ์ระหว่างประเทศ มีรากศัพท์มาจากภาษาฝรั่งเศสว่า rapprocher หมายถึง "การนำมาร่วมกัน" เป็นการฟื้นสัมพันธไมตรีระหว่างสองประเทศ ในทางด้านการเมืองแล้ว การทอดไมตรีเป็นการผสมร่วมกันของความแตกต่างในปัจจัยทางการเมือง ยกตัวอย่างเช่น การทอดไมตรีระหว่างสหรัฐอเมริกา ในสมัยประธานาธิบดี ริชาร์ด นิกสัน กับสาธารณรัฐประชาชนจีน นับตั้งแต่ ค.ศ. 1972 เป็นต้นมา

**ดูเพิ่ม**
 Mahler, M.S. (1972) Rapprochement subphase of the separation individuation process. Psychoanal. Q., 41: 487-506.- publisher=Psychoanal. Study of the Child, 46: 337-352.  http://www.pep-web.org/- Solan, Ronnie (1998) Narcissistic Fragility in the Process of Befriending the Unfamiliar. 1998 Psychoanal. Amer. J. Psycho-Anal., Vol. 58: (2)163-186.  http://www.springerlink.comfix-attempted=yes - Solan, Ronnie (1999). The Interaction Between Self and Other: A Different Perspective on Narcissim. Psychoanal. Study of the Child, 54: 193-215.
หมวดหมู่:ความสัมพันธ์ระหว่างประเทศ
วังแก้ว

วังแก้ว หรือ วังกระจก (The Crystal Palace, เดอะ คริสตัล พาเลซ) เป็นสิ่งก่อสร้างที่สร้างด้วยเหล็กหล่อ (Cast iron) และกระจกที่เดิมสร้างขึ้นที่ไฮด์พาร์คในกรุงลอนดอนในอังกฤษเพื่อใช้เป็นสถานที่สำหรับการแสดงนิทรรศการครั้งยิ่งใหญ่ (The Great Exhibition) ของปี ค.ศ. 1851 ภายในมีผู้ร่วมเข้าแสดงจากทั่วโลกถึง 14,000 องค์การในเนื้อที่ทั้งหมด 92,000 ตารางเมตร ที่เป็นการแสดงสิ่งต่าง ๆ ที่แสดงถึงความก้าวหน้าล่าสุดทางเทคโนโลยีที่เกิดขึ้นระหว่างการปฏิวัติอุตสาหกรรม วังแก้วออกแบบโดยสถาปนิกโจเซฟ แพกซ์ตัน ตัวสิ่งก่อสร้างยาว 564 เมตร และสูง 33 เมตร ถือเป็นสิ่งก่อสร้างมุงแก้วที่ใหญ่ที่สุดในประวัติศาสตร์
หลังจากงานนิทรรศการแล้ววังแก้วก็ถูกย้ายไปสร้างในสวนสาธารณใหม่ในย่านผู้มีฐานะดีของกรุงลอนดอนที่เรียกว่าไซเด็นแนมฮิลล์ (Sydenham Hill) ที่ยังไม่เปลี่ยนแปลงไปเท่าใดนักตั้งแต่สมัยวิคตอเรีย วังแก้วได้รับการขยายและตั้งอยู่ที่นั่นระหว่างปี ค.ศ. 1854 จนถึงปี ค.ศ. 1936 เมื่อถูกทำลายลงในเพลิงไหม้ คำว่า “Crystal Palace” เป็นคำที่คิดขึ้นอย่างเยาะ ๆ โดยนิตยสารเสียดสี “พันช์” ที่ต่อมาใช้เรียกบริเวณทางใต้ของลอนดอน (คริสตัลพาเลซ) และอุทยานรอบบริเวณนั้น
วังแก้วขณะถูกไฟไหม้
วันที่ 30 พฤศจิกายน 1936 ภายในไม่กี่ชั่วโมง วังแก้วถูกไฟไหม้เสียหายจนย่อยยับ แสงไฟที่เผาวังแก้วนั้นสามารถมองเห็นได้ถึงจากแปดมณฑล   ขณะนั้น เซอร์ เฮนรี บัคแลนด์ ผู้จัดการทั่วไปของวังแก้วกำลังเดินตรวจตรากับสุนัขและลูกสาวของเขา ต่อมาพวกเขาสังเกตเห็นเปลวไฟสีแดงเรืองแสงอยู่ภายใน ภายในนั้นเองเขาพบสองพนักงานดับเพลิงกำลังดับเพลิงย่อม ๆ บริเวณส่วนสำนักงาน การระเบิดเกิดขึ้นในห้องรับฝากของสุภาพสตรี  ซึ่งไฟนั้นลุกโชนอย่างรุนแรงมาก โทรศัพท์แจ้งเหตุเพลิงไหม้ลงบันทึกครั้งแรกเวลา 19:59 น. ประมาณการว่าหน่วยดับเพลิงมาถึงที่เกิดเหตุหลังจากนั้น 4 นาที แต่ก็สายเกินไป ต่อมาแม้ว่าจะมีเครื่องดับเพลิงกว่า 89 ตัว และพนักงานดับเพลิงร่วม 400 ชีวิต มาถึงสถานที่เกิดเหตุแต่ก็ไม่สามารถที่จะดับไฟลงได้ บัคแลนด์กล่าวว่า "ในไม่กี่ชั่วโมงเราได้เห็นจุดจบของเดอะคริสตัลพาเลซ มันจะยังอยู่ในความทรงจำไม่เพียงแต่คนอังกฤษ แต่จากโลกทั้งโลก" ในขณะนั้นเอง มีประชาชนนับแสนคนเดินทางมาที่ไซเด็นแนมฮิลล์เพื่อชมแสงไฟที่กำลังแผดเผาวังแก้ว ในหมู่คนเหล่านั้น เซอร์ วินสตัน เชอร์ชิลล์ อดีตสมาชิกรัฐสภาอังกฤษกล่าวว่า "นี่คือจุดจบของยุค" 

**อ้างอิง**

**แหล่งข้อมูลอื่น**
  Historic images of Crystal Palace, dating back to the 1850s, held by the National Monuments Record, the public archive of English Heritage. date=2006-04-15  Search on Crystal Palace to view.-  Crystal Palace Museum-  Crystal Palace Park date=2016-09-24  – map of the park as was until recently-  The Crystal Palace, sources from www.victorianlondon.org-  Eddie Richardson's page date=2008-12-23  on Sir Joseph Paxton – includes photographs-  Russell Potter's Crystal Palace Page, with information on the Baird Television studios date=2008-05-17 -  Crystal Palace – at Citizendium; includes images.-  A 3D computer model of the Crystal Palace with images and animation date=2009-09-04 -  History of The Crystal Palace-  The destruction of The Crystal Palace @ Ward's Book of Days-  1936 Crystal Palace Fire - London Fire Journal -  Park hosts Crystal Palace replica - BBC News May 31, 2008
หมวดหมู่:สิ่งก่อสร้างในลอนดอน
หมวดหมู่:เรือนกระจก
หมวดหมู่:สิ่งก่อสร้างที่ถูกไฟไหม้
หมวดหมู่:สถาปัตยกรรมในงานนิทรรศการโลก
หมวดหมู่:สิ่งก่อสร้างตั้งแต่ พ.ศ. 2394
หมวดหมู่:สิ้นสุดในปี พ.ศ. 2479
ไปรโตริอานี

ไปรโตริอานี (Praetoriani) เป็นกองทหารที่ทำหน้าที่เป็นองครักษ์ประจำพระองค์ของจักรพรรดิแห่งจักรวรรดิโรมัน ก่อนหน้านั้นเป็นตำแหน่งที่ใช้สำหรับองครักษ์ของจอมพลโรมัน ที่เริ่มอย่างน้อยก็ตั้งแต่ตระกูลสกีปิโอ (Scipio) ขึ้นมามีอำนาจราว 275 ก่อนคริสต์ศักราช จักรพรรดิคอนสตันไทน์ที่ 1 ทรงมายุบเลิกในคริสต์ศตวรรษที่ 4

**ประวัติ**
คำว่า ไปรโตริอานี (Praetoriani, กององครักษ์) และ ไปรโตริอานุส (Praetorianvs, องครักษ์แต่ละนาย) แผลงมาจากคำว่า Praetorivm ซึ่งแปลว่า เต็นท์ของไปรตอร์หรือแม่ทัพ (Praetor) แห่งกองทัพโรมันในสมรภูมิ การได้รับเลือกมาเป็นไปรโตริอานุสถือว่าเป็นตำแหน่งอันมีเกียรติ นายพลโรมันมักจะเลือกองครักษ์มาจากผู้ที่มีหน้าที่รักษาความปลอดภัยของเต็นท์บัญชาการที่มาจากทั้งทหารม้าและทหารราบ ต่อมาก็เรียกกองกำลังนี้ว่า "กองไปรโตริอานุส" (cohors praetoria) บุคคลสำคัญ ๆ ของโรมันที่เคยทำหน้าที่ในไปรโตริอานีมาก่อนได้แก่ จูเลียส ซีซาร์, มาร์ก แอนโทนี และจักรพรรดิเอากุสตุส 

**อ้างอิง**
 cite book |last=Bingham |first=Sandra J. |title=The praetorian guard in the political and social life of Julio-Claudian Rome |origyear=1997 |url=http://amicus.collectionscanada.ca/s4-bin/Main/ItemDisplay?coll=19&itm=24141235&rsn=S_WWWymaKWJQUZ |format=PDF |accessdate=2007-05-23 |year=1999 |publisher=National Library of Canada |location=Ottawa |isbn=0-612-27106-4 |archive-date=2017-03-01 |archive-url=https://web.archive.org/web/20170301081225/http://amicus.collectionscanada.ca/s4-bin/Main/ItemDisplay?coll=19&itm=24141235&rsn=S_WWWymaKWJQUZ |url-status=dead 

**ดูเพิ่ม**
 จักรวรรดิโรมัน 
หมวดหมู่:จักรวรรดิโรมัน
หมวดหมู่:ทหาร
วานิลลา ไอซ์

โรเบิร์ต แมททิว แวน วิงเคิล (Robert Matthew Van Winkle) เกิดเมื่อวันที่ 31 ตุลาคม ค.ศ. 1967 หรือเป็นที่รู้จักในนาม วานิลลา ไอซ์ (Vanilla Ice) เป็นแร็ปเปอร์ชาวอเมริกัน เกิดในแดลลัส รัฐเท็กซัส และโตในเท็กซัสและเซาท์ฟลอริดา เขาออกผลงานอัลบั้มแรกที่ชื่อ Hooked ในปี 1989 กับค่ายอิจิบังเรคคอร์ดส ก่อนที่จะมาเซ็นสัญญากับเอสบีเคเรคคอร์ดส ที่พวกเขานำอัลบั้มเก่ามาทำรูปแบบใหม่ภายใต้ชื่อใหม่ที่ชื่อ To the Extreme มีซิงเกิล "ไอซ์ไอซ์เบบี้" ที่ถือเป็นซิงเกิลเพลงฮิปฮอปเพลงแรกที่ขึ้นอันดับ 1 บนชาร์ทบิลบอร์ดฮ็อต 100 และยังได้รับการยกย่องว่าเป็นส่วนหนึ่งที่ทำให้เพลงฮิปฮอปได้รับการแนะนำสู่ตลาดเพลงกระแสหลัก กับกลุ่มผู้ฟังผิวขาว
ถึงแม้ว่าเขาจะประสบความสำเร็จ แต่ต่อมาเขาก็ละจากการร่วมงานกับค่ายเอสบีเค ซึ่งได้ให้เขาทำงานผลงานตลาดมากขึ้นและผลิตตีพิมพ์ข้อมูลเกี่ยวกับตัวเขาที่ไม่ได้ผ่านการเล่าเรื่องจากเขา หลังจากเขาพยายามฆ่าตัวตายโดยการเสพยาเกินขนาด เขาก็รอดตายและได้รับแรงบันดาลใจให้เปลี่ยนแนวเพลงและวิถีชีวิตของตัวเอง อัลบั้มถัด ๆ มาอย่าง Hard to Swallow, Bi-Polar และ Platinum Underground ที่ไม่ตามกระแสเท่าไหร่ มีแนวเพลงดนตรีแบบร็อก และไม่ประสบความสำเร็จด้านตารางอันดับ

**ผลงานอัลบั้ม**
 1990: To the Extreme- 1991: Extremely Live- 1994: Mind Blowin- 1998: Hard to Swallow- 2001: Bi-Polar- 2005: Platinum Underground

**ผลงานภาพยนตร์**

**อ้างอิง**
หมวดหมู่:แร็ปเปอร์อเมริกัน
หมวดหมู่:นักร้องอเมริกัน
หมวดหมู่:นักแสดงอเมริกัน
หมวดหมู่:โปรดิวเซอร์เพลงชาวอเมริกัน
หมวดหมู่:นักกีตาร์เบส
หมวดหมู่:นักตีกลอง
หมวดหมู่:บุคคลจากแดลลัส
แม่แบบ:เหตุการณ์ปัจจุบัน/2552 มิถุนายน 21

* รัฐบาลโซมาเลียประกาศสถานการณ์ฉุกเฉินภายในประเทศ  (รอยเตอร์)- ประธานาธิบดีบารัก โอบามา ประกาศเตรียมการรับมือการทดลองขีปนาวุธจากเกาหลีเหนือในเขตมหาสมุทรแปซิฟิก  (บีบีซี)- กรีนแลนด์ได้รับอำนาจในการออกกฎหมาย กิจการศาล และการควบคุมทรัพยากรธรรมชาติ และประกาศให้ภาษากะลาลลิซุตเป็นภาษาราชการ นับเป็นอีกก้าวหนึ่งในการแยกตัวเป็นเอกราชจากเดนมาร์ก  (บีบีซี)
}
วิกฤตการณ์คริสต์ศตวรรษที่ 3

ไฟล์:Map_of_Ancient_Rome_271_AD_la.svg|thumb|350px |จักรวรรดิที่ถูกแบ่งแยกในปี ค.ศ. 271: จักรวรรดิกอลสีเขียว, จักรวรรดิพาลไมรีนสีเหลือง และจักรวรรดิโรมันสีแดง
วิกฤติการณ์คริสต์ศตวรรษที่ 3 (Discrimen Tertii Saeculi, Crisis of the Third Century) หรือ อนาธิปไตยทางทหาร (Military Anarchy) หรือ วิกฤติการณ์จักรวรรดิ (Imperial Crisis; ค.ศ. 235–284) เป็นช่วงระยะเวลาที่จักรวรรดิโรมันประสบวิกฤติการณ์ที่แทบจะนำความสิ้นสุดมาสู่จักรวรรดิจากปัญหาหลายอย่างรวมกันที่รวมทั้งการรุกรานของศัตรู, สงครามกลางเมือง, โรคระบาด, และความตกต่ำทางเศรษฐกิจ วิกฤติการณ์เริ่มด้วยการลอบสังหารของจักรพรรดิอเล็กซานเดอร์ เซเวรัส โดยทหารของพระองค์เองที่เป็นจุดเริ่มต้นของห้าสิบปีของความปั่นป่วนที่ในระหว่างนั้นก็มีผู้อ้างตนเป็นจักรพรรดิถึง 20 ถึง 25 คน ส่วนใหญ่แล้วก็เป็นนายพลผู้มีชื่อเสียงของกองทัพโรมันที่เข้ายึดอำนาจทั้งหมดหรือบางส่วนของจักรวรรดิ เมื่อมาถึงปี ค.ศ. 258 ถึงปี ค.ศ. 260 จักรวรรดิโรมันก็แบ่งออกเป็นสามส่วน: จักรวรรดิกอล ที่รวมทั้งจังหวัดโรมันแห่งกอล, บริเตน และฮิสปาเนีย (Hispania); และจักรวรรดิพาลไมรีน ที่รวมทั้งจังหวัดทางตะวันออกของซีเรีย, ปาเลสไตน์ และเอกิบตัส (Aegyptus) สองจักรวรรดิแยกตัวออกจากจักรวรรดิโรมันที่มีศูนย์กลางอยู่ในอิตาลี วิกฤติการณ์ยุติลงด้วยการขึ้นครองราชย์ของจักรพรรดิไดโอคลีเชียน

**อ้างอิง**

**ดูเพิ่ม**
 จักรวรรดิโรมัน 
หมวดหมู่:จักรวรรดิโรมัน
ทูบีคัมวัน

"ทูบีคัมวัน" (2 Become 1) เป็นเพลงป็อปของกลุ่มศิลปินป็อปชาวอังกฤษ สไปซ์เกิลส์ เป็นซิงเกิลที่ 3 จากผลงานอัลบั้มเปิดตัวที่ชื่อ Spice ถือเป็นซิงเกิลบัลลาดซิงเกิลแรกของวง ที่ต่างจากเพลงก่อน โดยจะมีจังหวะเป็นอัป-เทมโป และแดนซ์ เป็นหลัก
"ทูบีคัมวัน" เป็นซิงเกิลอันดับ 1 เพลงที่ 3 ติดต่อกันของวงและเป็นซิงเกิลที่มียอดขายเกินล้านในสหราชอาณาจักร ออกวางขายเมื่อเดือนธันวาคม ค.ศ. 1996 และอยู่อันดับ 1 ยาวนาน 3 สัปดาห์ มียอดขายในระดับแผ่นเสียงทองคำขาวโดยการยืนยันของ British Phonographic Industry ส่วนในสหรัฐอเมริกา ซิงเกิลออกขายเดือนกรกฎาคม 1997 ติดอันดับสูงสุดที่อันดับ 4 (ถือเป็นซิงเกิลท็อปไฟฟ์ ซิงเกิลที่ 3 ของวง) และขายได้ในระดับแผ่นเสียงทองคำ จากการยืนยันของอาร์ไอเอเอ และถือเป็นซิงเกิลหนึ่งที่ประสบความสำเร็จที่สุดของวง โดยเข้าชาร์ทในสัปดาห์แรกก็เข้าสู่ท็อปเท็นเลย

**อ้างอิง**
หมวดหมู่:สไปซ์เกิลส์
หมวดหมู่:ซิงเกิลในปี พ.ศ. 2540
หมวดหมู่:ซิงเกิลในปี พ.ศ. 2539
หมวดหมู่:เพลงของสไปซ์เกิลส์
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร
จักรพรรดิการากัลลา

จักรพรรดิคาราคัลลา หรือ ลูชิอัส เซ็พติมิอัส บัสซิอานัส  (italic=yes) (4 เมษายน ค.ศ. 188 – 8 เมษายน ค.ศ. 217) คาราคัลลาเป็นจักรพรรดิแห่งจักรวรรดิโรมันของราชวงศ์เซเวอรัน คาราคัลลาทรงเป็นจักรพรรดิร่วมกับพระราชบิดาจักรพรรดิเซ็พติมิอัส เซเวอรัสระหว่าง ค.ศ. 198 ถึงปี ค.ศ. 209 ต่อมาในปี ค.ศ. 209 ถึงวันที่ 4 กุมภาพันธ์ ค.ศ. 211 คาราคัลลาก็ทรงปกครองร่วมกับเซ็พติมิอัส เซเวอรัสและแกตา หลังจากนั้นระหว่างเดือนธันวาคม ค.ศ. 211 ถึงวันที่ 8 เมษายน ค.ศ. 217 คาราคัลลาก็ทรงปกครองด้วยพระองค์เอง

**อ้างอิง**

**ข้อมูลเพิ่มเติม**
 จักรวรรดิโรมัน

**แหล่งข้อมูลอื่น**
หมวดหมู่:จักรพรรดิโรมัน
หมวดหมู่:พระมหากษัตริย์ที่ถูกปลงพระชนม์
จักรพรรดิดีดิอุส ยูลิอานุส

จักรพรรดิดีดิอุส ยูลิอานุส หรือ มาร์คัส ดีดิอุส เซเอวรัส ยูลิอานุส  (Didius Julianus; ชื่อเต็ม: Marcus Didius Severus Julianus; 2 กุมภาพันธ์ ค.ศ. 137 – 1 มิถุนายน ค.ศ. 193) ดีดิอุส ยูลิอานุสเป็นจักรพรรดิแห่งจักรวรรดิโรมันต่อจากจักรพรรดิเพอร์ทิแน็กซ์ ระหว่างวันที่ 28 มีนาคม ค.ศ. 193 จนเสด็จสวรรคตเมื่อวันที่ 1 มิถุนายน ของปีเดียวกัน ดีดิอุส ยูลิอานุสขึ้นเป็นจักรพรรดิโดยการซื้อการสนับสนุนจากองค์รักษ์เพรทอเรียนผู้สังหารเพอร์ทิแน็กซ์จักรพรรดิองค์ก่อนหน้านั้น ซึ่งเป็นชนวนที่ทำให้เกิดสงครามกลางเมืองระหว่างปี ค.ศ. 193 ถึงปี ค.ศ. 197 ดีดิอุส ยูลิอานุสถูกปลดจากตำแหน่งและถูกลงโทษประหารชีวิตโดยจักรพรรดิองค์ต่อมา – จักรพรรดิเซ็พติมิอัส เซเวอรัส

**อ้างอิง**

**ข้อมูลเพิ่มเติม**
 จักรวรรดิโรมัน

**แหล่งข้อมูลอื่น**
หมวดหมู่:บุคคลที่เกิดในคริสต์ทศวรรษ 130
หมวดหมู่:จักรพรรดิโรมัน
หมวดหมู่:พระมหากษัตริย์ที่ถูกปลงพระชนม์
จักรพรรดิเอลากาบาลุส

จักรพรรดิเอลากาบาลุส หรือ เฮลิโอกาบาลัส หรือ มาร์คัส ออเรลิอัส อันโตนินัส  (italic=yes) (ราว ค.ศ. 203 – 11 มีนาคม ค.ศ. 222) เอลากาบาลุสเป็นจักรพรรดิแห่งจักรวรรดิโรมันของราชวงศ์เซเวอรัน ผู้ระหว่างปี ค.ศ. 218 จนถึงปี ค.ศ. 222 เอลากาบาลุสทรงเป็นชาวซีเรียจากทางฝ่ายพระมารดา เมื่อยังทรงพระเยาว์ทรงเป็นนักบวชของเทพเจ้าเอล-กาบาลที่เมืองบ้านเกิดอีเมซา เมื่อขึ้นครองราชย์ทรงได้รับพระนามว่า มาร์คัส ออเรลิอัส อันโตนินัส ออกัสตัส “เอลากาบาลุส” เป็นพระนามที่ทรงได้รับหลังจากที่เสด็จสวรรคตไปแล้ว

**อ้างอิง**

**ข้อมูลเพิ่มเติม**
 จักรวรรดิโรมัน

**แหล่งข้อมูลอื่น**
หมวดหมู่:จักรพรรดิโรมัน
จักรพรรดิแปร์ตินักส์

จักรพรรดิแปร์ตินักส์ หรือ พูบลิอัส เฮลวิอัส แปร์ตินักส์  (Pertinax; ชื่อเต็ม: Publius Helvius Pertinax; 1 สิงหาคม ค.ศ. 126 – 28 มีนาคม ค.ศ. 193) แปร์ตินักส์เป็นจักรพรรดิแห่งจักรวรรดิโรมันผู้ครองราชย์ตั้งแต่วันที่ 31 ธันวาคม ค.ศ. 192 จนเสด็จสวรรคตเมื่อวันที่ 28 มีนาคม ค.ศ. 193 แปร์ตินักส์ทรงครองราชย์ได้เพียง 86 วันและทรงเป็นจักรพรรดิองค์แรกของสมัยที่เรียกว่าปีห้าจักรพรรดิ (Year of the Five Emperors)

**อ้างอิง**

**ข้อมูลเพิ่มเติม**
 จักรวรรดิโรมัน

**แหล่งข้อมูลอื่น**
หมวดหมู่:จักรพรรดิโรมัน
มหาวิทยาลัยอัลอัซฮัร

มหาวิทยาลัยอัลอัซฮัร (جامعة الأزهر (الشريف); Al-Azhar University) เป็นมหาวิทยาลัยรัฐในไคโร ประเทศอียิปต์ ซึ่งเป็นมหาวิทยาลัยที่เก่าแก่ที่สุดในอียิปต์และเป็นมหาวิทยาลัยที่มีชื่อเสียงที่สุดในการศึกษาศาสนาอิสลาม นอกจากนี้ อัลอัซฮัรยังดูแลเครือข่ายโรงเรียนที่มีนักศึกษาประมาณสองล้านคน ใน ค.ศ. 1996 มีสถาบันการสอนมากกว่า 4,000 แห่งในอียิปต์ที่อยู่ในสังกัดของมหาวิทยาลัย
รัฐเคาะลีฟะฮ์ฟาฏิมียะฮ์ก่อตั้งสถานที่นี้ใน ค.ศ. 970 หรือ 972 ในฐานะศูนย์กลางการเรียนรู้อิสลาม โดยเป็นที่ที่นักเรียนศึกษารายละเอียดอัลกุรอานและกฎหมายอิสลาม พร้อมกับตรรกะ, ไวยากรณ์, วาทศาสตร์ และวิธีการดูระยะของดวงจันทร์ ปัจจุบันเป็นศูนย์กลางของวรรณกรรมอาหรับและการศึกษาอิสลามในโลก มีการเพิ่มวิชาที่ไม่เกี่ยวข้องกับศาสนาลงไปในหลักสูตรใน ค.ศ. 1961

**อ้างอิง**

**หนังสือ**

**อ่านเพิ่ม**
 cite web |url=https://www.washingtonpost.com/world/middle_east/at-al-azhar-mosque-struggle-over-islam-roils-a-revered-egyptian-institution/2012/03/01/gIQAIzmNpR_story.html |title=At al-Azhar Mosque, struggle over Islam roils a revered Egyptian institution |first=Griff |last=Witte |date=March 3, 2012 |work=The Washington Post

**ออนไลน์**
  al-Azhar University: university, Cairo, Egypt(Subscription), in Encyclopædia Britannica Online, by The Editors of Encyclopaedia Britannica, Laura Etheredge, Neha Parwani and Emily Rodriguez

**แหล่งข้อมูลอื่น**
 Al-Azhar University (ภาษาอาหรับ)- Al-Azhar Portal- History and organization of Al-Azhar (ภาษาอังกฤษ)- New Grand Sheikh at Al-Azhar University: Fighting Extremism in A Suit and Tie
หมวดหมู่:สิ่งก่อสร้างในคริสต์ศตวรรษที่ 10
หมวดหมู่:สถาบันอุดมศึกษาในประเทศอียิปต์
หมวดหมู่:สิ่งก่อสร้างในไคโร
จักรพรรดิแตรโบนิอานุส กัลลุส

จักรพรรดิแตรโบนิอานุส กัลลุส หรือ กาเอียส ไวบิอัส แตรโบนิอานุส กัลลุส  (italic=yes) (ค.ศ. 206 – สิงหาคม ค.ศ. 253) แตรโบนิอานุส กัลลุสเป็นจักรพรรดิแห่งจักรวรรดิโรมันที่ครองราชย์ในปี ค.ศ. 251 ร่วมกับจักรพรรดิโฮสติเลียน และระหว่างปี ค.ศ. 251 ถึงเดือนสิงหาคม ค.ศ. 253 ร่วมกับพระราชโอรสจักรพรรดิโวลุซิอานัส

**อ้างอิง**

**ข้อมูลเพิ่มเติม**
 จักรวรรดิโรมัน

**แหล่งข้อมูลอื่น**
หมวดหมู่:จักรพรรดิโรมัน
อันดับปลากะพง

อันดับปลากะพง (อันดับ: Perciformes; Bass, Snapper, Perch, Jack, Grunter) เป็นการจำแนกอันดับของปลาจำพวกหนึ่ง ใช้ชื่อวิทยาศาสตร์ว่า Perciformes (/เพอร์-ซิ-ฟอร์-เมส/) ซึ่งเป็นปลากระดูกแข็ง คิดเป็นร้อยละ 40 ของปลากระดูกแข็งทั้งหมด ลักษณะเด่นของปลาในอันดับนี้คือ เป็นปลากินเนื้อ เกล็ดมีลักษณะสากขอบเป็นหยักแข็ง ปากยาวมีลักษณะยืดหดได้ มีก้านครีบแข็ง หรือ Spine ที่ครีบหลังตอนหน้า พบได้ทั้ง น้ำจืด , น้ำกร่อย และทะเล
สำหรับวงศ์ปลาที่อยู่ในอันดับนี้มีอยู่มากมายถึง 160 วงศ์ (ดูในเนื้อหา) โดยสามารถแบ่งได้เป็นอันดับย่อยลงไปอีก 

**ตัวอย่างของวงศ์ปลาที่อยู่ในอันดับปลากะพง**

**อ้างอิง**

**แหล่งข้อมูลอิ่น**
วงศ์ปลากะพงแดง

วงศ์ปลากะพงแดง หรือ วงศ์ปลากะพงข้างปาน (วงศ์: Lutjanidae, Snapper) เป็นวงศ์ปลากระดูกแข็งวงศ์หนึ่ง อยู่ในอันดับปลากะพง (Perciformes) มีลักษณะคือ มีครีบหลังยาวต่อเนื่องไปจนถึงโคนหาง แบ่งเป็นครีบแข็ง 10-12 ซี่ ครีบอ่อน 10-17 ซี่ ครีบก้นที่เป็นครีบอ่อน 7-11 ซี่ ส่วนหัวใหญ่ ปากมีลักษณะกว้างยาว ยืดหดได้ ฟันมีลักษณะเล็กแหลมคมและมีหลายแถวในขากรรไกร ซึ่งบางชนิดอาจมีฟันเขี้ยวได้เมื่อโตเต็มที่  ริมฝีปากหนา
พบทั้งหมด 17 สกุล มีมากกว่า 160 ชนิด โดยมีสกุลใหญ่คือ Lutjanus โดยพบในทะเลเขตร้อนและเขตอบอุ่นตั้งแต่มหาสมุทรแอตแลนติก, มหาสมุทรอินเดีย และมหาสมุทรแปซิฟิก แต่ก็มีบางชนิดที่สามารถปรับตัวให้อาศัยและหากินในน้ำจืดหรือน้ำกร่อยได้ เช่น ปลากะพงแดง (Lutjanus argentimaculatus) หรือ  ปลากะพงข้างปาน (L. russellii) เป็นต้น
เป็นปลาที่มีความสำคัญต่อมนุษย์เนื่องด้วยเป็นปลาเศรษฐกิจที่สำคัญจำพวกหนึ่ง และนิยมตกกันเป็นเกมกีฬาด้วย ในน่านน้ำไทยพบประมาณ 25 ชนิด
สำหรับชื่อสามัญในภาษาแต้จิ๋วจะเรียกว่า "อังเกย" (紅鱷龜)

**อ้างอิง**

**แหล่งข้อมูลอื่น**
หมวดหมู่:ปลาแบ่งตามวงศ์

หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:ปลาเศรษฐกิจ
ปลากะพงแดงป่าชายเลน

ปลากะพงแดงป่าชายเลน หรือ ปลากะพงแดงปากแม่น้ำ (mangrove jack, mangrove red snapper; Lutjanus argentimaculatus) ปลาน้ำเค็มชนิดหนึ่งที่สามารถอาศัยอยู่ในน้ำกร่อยหรือน้ำจืดได้ อยู่ในวงศ์ปลากะพงแดง (Lutjanidae) รูปร่างลำตัวหนาและด้านข้างแบน หัวโตแหลมยาว  มีส่วนหัวและลำตัวที่ยาวกว่า  มีฟันเขี้ยวแหลมคมโง้งเห็นชัดเจน 2 ซี่ในปาก  ริมฝีปากหนา คอดหางมีขนาดใหญ่และแข็งแรง เกล็ดใหญ่มีขอบหยักเป็นหนามเมื่อลูบจะสากมือ  เส้นข้างลำตัวติดต่อกันเป็นแถวยาวโค้งอยู่บริเวณค่อนไปทางลำตัวด้านบน  ครีบหลังอันแรกมีก้านครีบเป็นหนามแข็ง ปลายแหลม อันที่สองเป็นครีบอ่อนมีขนาดใกล้เคียงกัน ครีบใหญ่ปลายกลมมน พื้นลำตัวสีแดงหรือแดงสด  พบใหญ่สุดถึง 1.5 เมตร นิยมอยู่รวมกันเป็นฝูงในป่าชายเลน, ปากแม่น้ำ หรือบริเวณทะเลชายฝั่ง
ลูกปลาขนาดเล็กจะฟักตัวและเติบโตในบริเวณน้ำกร่อยแถบป่าชายเลนหรือปากแม่น้ำ ลำตัวจะเป็นสีขาวสลับลายพาดสีดำคล้ายปลานิล อาหารได้แก่ สัตว์น้ำจำพวก ปลา, กุ้ง ที่มีขนาดเล็กกว่า 
เป็นปลาที่สามารถเพาะขยายพันธุ์ได้แล้ว เป็นปลาที่มีรสชาติดี นิยมบริโภคเป็นปลาเศรษฐกิจ และนิยมตกเป็นเกมกีฬา อีกทั้งยังเลี้ยงเป็นปลาสวยงามได้อีกด้วย สามารถปรับตัวได้ดีในน้ำจืดสนิท แต่สีสันความสวยงามและขนาดของปลาจะไม่โตและสวยเท่ากับปลาที่อาศัยอยู่ในทะเลธรรมชาติ มีพฤติกรรมที่ดุร้าย ตะกละตะกลาม และมักทำร้ายปลาอื่นร่วมสถานที่เลี้ยงเดียวกันที่มีขนาดเล็กกว่าเสมอ

**อ้างอิง**

**แหล่งข้อมูลอื่น**
หมวดหมู่:ปลาที่พบในประเทศไทย
หมวดหมู่:ปลาน้ำจืด
หมวดหมู่:ปลาที่พบในประเทศออสเตรเลีย
หมวดหมู่:ปลาน้ำกร่อย
หมวดหมู่:ปลาน้ำเค็ม
หมวดหมู่:ปลาตู้
หมวดหมู่:ปลาเศรษฐกิจ
หมวดหมู่:วงศ์ปลากะพงแดง
คดีฆาตกรรมหมู่บ้านอาถรรพ์

คดีฆาตกรรมหมู่บ้านอาถรรพ์ อยู่ในคินดะอิจิ ภาค มังงะ 1 เล่ม 2 - 3 ตอนที่ 1 - 13
ตัวละครหลัก
คินดะอิจิ ฮาจิเมะ ไปงานแต่งงานของ โทคิตะ วาคาบะ ที่หมู่บ้าน 6 มุมกับมิยูกิ
นานาเสะ มิยูกิ ไปกับคินดะอิจิ และอาจารย์โอดะงิริ ซึซึมุ
----
ผู้ต้องสงสัย
โอดะงิริ ซึซึมุ ( อาจารย์ที่คบกันกับ วาคาบะ และขอคินดะอิจิไปงานแต่งงานของวาคาบะที่ถูกครอบครัวเรียกกลับไปแต่งงานกับ เรนโจ ฮิซาฮีโกะ )
โทคิตะ วาคาบะ ( เจ้าสาว เธอเคยมีความสัมพันธ์อย่างลับ ๆ กับอาจารย์โอดะงิริ )
โทคิตะ จูโซ ( พ่อวาคาบะ เจ้าของคฤหาสถ์นาฬิกา )
คุซานางิ มิทซึโกะ ( ครอบครัววาคาบะ เจ้าของคฤหาสถ์เถาวัลย์ )
โกโต้ รัน ( ครอบครัววาคาบะ เจ้าของคฤหาสถ์หอคอย )
คาบุโตะ เรย์อิจิ ( ครอบครัววาคาบะ เจ้าของคฤหาสถ์เสื้อเกราะ )
อิสึชิกิ เทราโอะ ( ครอบครัววาคาบะ เจ้าของคฤหาสถ์สเทนกลาส )
คาซามัตสึริ จุนยะ ( ครอบครัววาคาบะ เจ้าของคฤหาสถ์ไก่ฟ้า )
เรนโจ ฮิซาฮีโกะ ( เจ้าบ่าว )
คาบุโตะ คิรีโกะ ( ลูกสาวของเรย์อิจิ เจ้าของคฤหาสถ์เสื้อเกราะ )
ทาราวะดะ โคทาโร่ ( ตำรวจ ผู้รับผิดชอบคดีฆาตรกรรมนี้)
----
เรื่องย่อ
คินดะอิจิ, มิยูกิ และอาจารย์โอดางิริเดินทางไปงานแต่งงานของวาคาบะที่หมู่บ้าน 6 มุมซึ่งเป็นบ้านเกิดของวาคาบะ แต่ในระหว่างพิธีแต่งงานวาคาบะ รวมถึงคนอื่น ๆ ภายในงานกลับถูกฆ่าตายทีละคนทีละคนลง โดยฆาตกรใช้ชื่อว่า ศพรายที่ 7
----
ผู้ตายในคดีฆาตรกรรมนี้
ทั้งหมด (ยกเว้นคินดะอิจิ, มิยูกิ และทาราวาดะ)
ฆาตกรตัวจริง ( ศพรายที่ 7 )
โอดะงิริ ซึซึมุ  คือฆาตรกรตัวจริง (ศพรายที่ 7 )
เหตุจูงใจ เหตุจูงใจคือ ครอบครัวของตนเองถูกคนในคฤหาสถ์ทุกคนฆ่าตายยกเว้นแม่และพ่อแต่แม่บอกว่าพ่อแฝงตัวเป็นคนในคฤหาสถ์แล้วบอกว่าพ่อเป็นใครแล้วถูกแม่สั่งและสอนการฆ่าคนให้ยกเว้นพ่อห้ามฆ่า ซึ่งพ่อของโอดะงิริ คือ คาซามัตซึริ จุนยะ เจ้าของคฤหาสถ์ไก่ฟ้า
ฉากสุดท้ายของ คดีฆาตกรรมหมู่บ้านอาถรรพ์
คินดะอิจิได้บอกว่าโอดะงิริคือศพรายที่ 7....แล้วโอดะงิริก็แย่งปืน
ของตำรวจยิงเรย์อิจิตายและรีบจับมิยูกิเป็นตัวประกันแล้ววิ่งไปตรงไร่กัญชาแล้วคินดะอิจิก็ไล่ตามไปโอดะงิริจึงยิงคินดะอิจิและคิดจะยิงตัดขั้วหัวใจคินดะอิจิแต่อยู่คาซามัตสึริก็ถือปืนยิงอาจารย์โอดางิริ ซึซึมุแล้วพูดว่า " อภัยให้ด้วยลูกพ่อ...
" แล้วคาซามัตสึริก็เข้าไปที่โอดะงิริแล้วฆ่าตัวตายและเผาไร่กัญชาสุดท้ายจึงไม่เหลือใครสักคนในคดีนี้....
----
- คินดะอิจิ กับ คดีฆาตกรรมปริศนา คดีฆาตกรรมหมู่บ้านอาถรรพ์ได้รับอิทธิพลจากนวนิยาย ไสย์ศาสตร์ฆาตกรรม ( ยังไม่แปลไทย )

**อ้างอิง**
www.cartoondetective.com
คาร์ล ดักลาส

คาร์ล ดักลาส (Carl Douglas) นักร้องชาวจาเมกา มีชื่อเสียงจากเพลง "Kung Fu Fighting" ที่ขึ้นถึงอันดับหนึ่งทั้งฝั่งสหรัฐอเมริกาจากการจัดอันดับของนิตยสารบิลบอร์ด และฝั่งสหราชอาณาจักรในปี 1974   และเป็นนักร้องชาวจาเมกาคนแรกที่มีซิงเกิลฮิตติดอันดับหนึ่งในสหรัฐอเมริกา 
คาร์ล ดักลาสเกิดที่จาเมกา ศึกษาต่อที่สหรัฐอเมริกา และประเทศอังกฤษ โดยจบด้านวิศวกรรมเสียง จากนั้นจึงเริ่มเป็นนักร้องและนักแต่งเพลง
เขาเริ่มแต่งเพลง Kung Fu Fighting หลังจากมีความสนใจ และหัดเรียนยูโดและกังฟูในปี 1973 ประกอบกับกระแสความนิยมในศิลปะการต่อสู้แบบตะวันออก ทั้งจากภาพยนตร์กังฟูที่นำแสดงโดยบรูซ ลี และภาพยนตร์ซีรีส์ของเดวิด คาราดีน ทำให้ซิงเกิลเพลงนี้ได้รับความสนใจ ขายได้มากกว่าหนึ่งล้านแผ่นในสหรัฐอเมริกา ประมาณห้าแสนแผ่นในอังกฤษ และประมาณสี่ล้านแผ่นทั่วโลก  ได้รับใบรับรองแผ่นเสียงทองจาก RIAA และรางวัลแกรมมีในฐานะซิงเกิลที่มียอดขายสูงสุดแห่งปี 1974
ในภายหลัง คาร์ล ดักลาส ย้ายไปใช้ชีวิตที่ฮัมบวร์ค ประเทศเยอรมนี เพื่อทำบริษัทผลิตเพลงประกอบภาพยนตร์ และภาพยนตร์โฆษณา ปัจจุบันเขาใช้ชีวิตอยู่ที่ลอสแอนเจลิส สหรัฐอเมริกา

**อ้างอิง**

**แหล่งข้อมูลอื่น**
  Official website date=2021-06-18 -  Fan site
หมวดหมู่:นักร้องจาเมกา
หมวดหมู่:ผู้ที่ได้รับรางวัลแกรมมี
หมวดหมู่:ศิลปินสังกัดทเวนตีธ์เซนจูรีเรเคิดส์
อุกกาบาต (ภาพยนตร์)

อุกกาบาต เป็นภาพยนตร์ไทยปี 2547 ที่เข้าฉายเมื่อวันที่ 28 ตุลาคม พ.ศ. 2547 กำกับโดย บัณฑิต ฤทธิ์ถกล

**เรื่องย่อ**
เมื่อกว่า 20 ปีก่อน เกิดเหตุอาเพศขึ้นบริเวณชายแดนทางภาคเหนือ ท้องฟ้าปั่นป่วนเกิดฝนดาวตกอยู่ทั่วไป ก่อนที่อุกกาบาตอาถรรพณ์ลูกหนึ่งจะตกกระทบซากสุสานโบราณกลางดงไม้ใหญ่แห่งหนึ่ง ในจังหวะทารกชายสองคนเกิดขึ้นแทบจะพร้อมกันพอดี คนแรกเกิดที่สุขศาลาใกล้ดงไม้อีกคนเกิดจากหญิงยากไร้ผู้พเนจรมาจากแดนไกลและจำเพาะเจาะจงมาตายลงตรงที่อุกกาบาตลูกนั้นตกมาพอดี
20 ปีต่อมา ทารกคนแรกซึ่งชื่อ "โอม" (ศุภกรณ์ กิจสุวรรณ) เติบโตได้ทุนเรียนดีจนสำเร็จเป็นจิตแพทย์ประจำอยู่ ณ โรงพยาบาลแห่งหนึ่งในกรุงเทพฯ โอมมีพลังจิตเหนือธรรมชาติจนอาจารย์หมอบุญปรกซึ่งสันทัดด้านการบำบัดด้วยวิธีกระแสจิตต้องอาศัยโอมให้ช่วยในการบำบัดรักษาคนไข้อย่างได้ผลราวปาฎิหารย์หลายครั้ง จนเมื่อคนไข้ประหลาดคนหนึ่งซึ่งเอาแต่นั่งนิ่งซึมไม่พูดไม่จาถูกส่งตัวมาจากบ้านเกิดโอมเพื่อขอรับการรักษา จึงเกิดเรื่องวุ่นขึ้น เมื่อโอมถูก "หมอบุญปรก" (ประกาศิต โบสุวรรณ) ขอร้องให้รักษาคนไข้นั้นด้วยพลังจิตที่โอมมีอยู่อีกครั้ง พลังอำนาจอันชั่วร้ายบางอย่างที่แฝงมากับตัวคนไข้นั้นทำให้โอมช็อคจนสลบไป เมื่อเขาฟื้นขึ้น โอมซึ่งเป็นจิตแพทย์กลับกลายเป็นคนเสียสติเสียเอง เที่ยวเลียนแบบพฤติกรรมคนไข้หลาย ๆ คนที่โอมเคยรักษา และหนีเตลิดออกจากโรงพยาบาลไปพร้อมกับ "หมอขัน" (อรุณ ภาวิไล) อดีตหมอไสยศาสตร์ผู้เป็นคนไข้คนหนึ่งของหมอบุญปรกและโอม จังหวะนั้นเอง "สารวัตรพศิน" (พศิน เรืองวุฒิ) นายตำรวจจากบ้านเกิดของโอมก็เดินทางมาถึงเพื่อขอความร่วมมือจากหมอบุญปรกผู้มีชื่อเสียง เพราะโรคประหลาดกำลังแพร่ระบาดไปทั่วอำเภอชายแดนแห่งนั้น ชาวบ้านในหลายๆหมู่บ้านเอาแต่นั่งซึมไม่พูดไม่จาไปตามๆกัน
หมอบุญปรกชวน "หมอวารี" (ศศิธร พานิชนก) แพทย์หญิงคนรักของโอมให้เดินทางไปกับตนและสารวัตรพศินด้วย เมื่อมาถึงอำเภอชายแดนแห่งนั้น ทั้งหมดกลับพบว่าชาวบ้านเหล่านั้นเสียชีวิตจนหมดสิ้นแล้วโดยไม่มีสาเหตุ ขณะชาวบ้านในหมู่บ้านอื่นเริ่มนั่งนิ่งซึมในอาการเดียวกัน ขณะนั้นเอง โอมที่ต้องทนทุกข์อยู่กับสภาพจิตใจที่ไม่ปกติเดี๋ยวดีเดี๋ยวร้ายก็เดินทางมาถึงอำเภอบ้านเกิด เพราะเชื่อว่าปัญหาที่เกิดขึ้นกับตนมีต้นตอมาจากที่นี่
ทั้งหมดช่วยกันสืบจนรู้ว่าปัญหาเกิดขึ้นจาก "การิน" (ภาณุ สุวรรณโณ) ทารกลูกของหญิงยากไร้ผู้อาภัพซึ่งเกิดในขณะอุกกาบาตตกพร้อมกันกับโอม หากอยู่ใกล้และได้พลังอาถรรพณ์จากอุกกาบาตมากกว่าจนมีพลังเหนือธรรมชาติแก่กล้ายิ่งกว่าโอมเสียอีก การินเป็นตัวการทำร้ายคนทั้งหมด ด้วยความอาฆาตแค้นที่มารดาของตนถูกขับไล่ไม่ใยดีจนพเนจรมาเสียชีวิตลงตรงกลางสุสานโบราณนั้น การิณต้องการคืนความแค้นด้วยการแก้แค้น ขณะที่โอมพยายามเข้าขัดขวางและเตือนใจให้นึกถึงบาปบุญคุณโทษ การรู้จักให้อภัยและเมตตาในเพื่อนมนุษย์ แต่การิณก็ยังไม่ยินยอม มุ่งจะทำร้ายคนทั้งหมดและหาทางใช้พลังจิตที่ตนมีชุบชีวิตของผู้เป็นมารดาให้ฟื้นคืนขึ้นอีกครั้งโดยไม่ยอมฟังเสียงใคร
ในที่สุดแม้โอมจะมีพลังเหนือธรรมชาติด้อยกว่า แต่ด้วยกระแสจิตแห่งธรรมและเมตตา โอมกลับสามารถเอาชนะการินได้ ในขณะที่ท้องฟ้าอาเพทเกิดฝนดาวตกขึ้นอีกครั้งเหมือนกับเมื่อยี่สิบกว่าปีก่อน และอุกกาบาตอีกลูกก็ตกลงมาคร่าเอาชีวิตอันชั่วร้ายของการิณกลับคืนไป สันติสุขจึงบังเกิดขึ้นอีกครั้งหนึ่ง

**นักแสดง**

**ดูเพิ่ม**
  หนังดี-  ข้อมูลหนังเรื่อง อุกกาบาต-  นักแสดงนำและเรื่องย่อภาพยนตร์เรื่อง “อุกกาบาต”- title=อุกกาบาต (2004)
หมวดหมู่:ภาพยนตร์ไทยที่ออกฉายในปี พ.ศ. 2547
หมวดหมู่:ภาพยนตร์ไทย
หมวดหมู่:ภาพยนตร์โลดโผนไทย
หมวดหมู่:ภาพยนตร์โดยไฟว์สตาร์โปรดักชั่น
หมวดหมู่:ภาพยนตร์ที่กำกับโดย บัณฑิต ฤทธิ์ถกล
ไอ้หนูแข้งทอง

ไอ้หนูแข้งทอง (Hoissuru!) เป็นซีรีส์มังงะญี่ปุ่นที่เขียนและวาดภาพโดยไดซูเกะ ฮิงูจิ ตีพิมพ์ในโชเน็งจัมป์รายสัปดาห์ของชูเอชะในเดือนมีนาคม ค.ศ. 1998 ถึงตุลาคม ค.ศ. 2002 จากนั้นจึงนำไปนำเป็นอนิเมะ 39 ตอนที่ออกอากาศในช่อง Animax ทั่วญี่ปุ่นและเกาหลีใต้ จากนั้นจึงมีการทำภาคต่อชื่อ Whistle! W ลงในUra Sunday และ MangaONE ของโชงากูกังในเดือนกันยายน ค.ศ. 2016 ถึงเมษายน ค.ศ. 2021

**เนื้อเรื่อง**

**ตัวละคร**

**คำตอบรับ**
ไอ้หนูแข้งทอง ได้รับเสียงวิจารณ์ในทางที่ดี Greg McElhatton จาก Read About Comics กล่าวว่า มังงะ ไอ้หนูแข้งทอง มีภาพวาดที่แสดงให้เห็นว่าตัวละครเคลื่อนไหวไปพร้อมกับลูกฟุตบอลในระหว่างการแข่งขันที่ดี David Welsh จาก Precocious Curmudgeon ดล่าวว่า ซีรีส์นี้น่าสนใจมากตรงที่ผู้ที่ไม่มีพื้นฐานฟุตบอลมาก่อนจะสนุกกับการอ่านมังงะ รวมถึงการใช้ภาพประกอบที่เหมือนจริง

**อ้างอิง**

**แหล่งข้อมูลอื่น**
  ja-  Whistle! at Marvelous Entertainment ja- 4276
หมวดหมู่:การ์ตูนญี่ปุ่น
หมวดหมู่:ซอคเกอร์แอนิเมชัน
หมวดหมู่:อนิเมะที่ออกฉายในปี พ.ศ. 2545
หมวดหมู่:อนิเมะและมังงะเกี่ยวกับฟุตบอล‎
หมวดหมู่:แอนิแมกซ์
หมวดหมู่:มังงะโชเน็ง
หมวดหมู่:มังงะของชูเอชะ
หมวดหมู่:สตูดิโอโคเมท
ยูรีธมิกส์

ยูรีธมิกส์ (Eurythmics) เป็นคู่ดูโอดนตรีจากอังกฤษ ก่อตั้งวงในปี 1980 โดยแอนนี เลนนิกซ์ และเดฟ สจ๊วต
ทั้งคู่ประสบความสำเร็จทั่วโลกทั้งด้านยอดขายและคำวิจารณ์ มียอดขายกว่า 75 ล้านชุดทั่วโลก ได้รับรางวัลมาหลายรางวัลและประสบความสำเร็จกับการมีเวิลด์ทัวร์ไปทั่วโลก พวกเขาถือเป็นคู่ดูโอที่ประสบความสำเร็จที่สุดในสหราชอาณาจักร ยูรีธมิกส์ทำเพลงป็อป โดยเลนนิกซ์ร้องนำในเสียงแบบอัลโตวอยซ์ และสจ๊วตทำดนตรีโดยใช้เทคนิคใหม่ ๆซึ่งซิงเกิลที่โด่งดังเช่นเพลง "There must be an angle (playing with my heart)" ก็ได้รับเกียรติจากศิลปินอย่างสตีฟวี่ วอนเดอร์ มาโซโล(เป่า) ฮาโมนิก้าให้  หรืออย่างเพลง "Here comes the rain again" ที่เป็นเพลงบัลลาดแนวซินธิไซเซอร์ผสมออเครสตร้าโด่งดังขึ้นถึงอันดับ 8 ในประเทศอังกฤษและอันดับ 4 ในสหรัฐอเมริกา  นอกจากนี้ในปี 1984  พวกเขายังได้รับรางวัลศิลปินหน้าใหม่ยอดเยี่ยมจากการประกาศรางวัลของ MTV Video Music Award และรางวัลศิลปินดิวโอร๊อคยอดเยี่ยมจาก Grammy award ในปี 1987

**สตูดิโออัลบั้ม**
 1981 	In the Garden - 1983 	Sweet Dreams (Are Made of This)- 1983 	Touch - 1984 	1984 (For the Love of Big Brother)- 1985 	Be Yourself Tonight 	- 1986 	Revenge- 1987  Savage- 1989 	We Too Are One- 1999 	Peace
หมวดหมู่:กลุ่มดนตรีแดนซ์สัญชาติอังกฤษ
หมวดหมู่:กลุ่มดนตรีนิวเวฟสัญชาติอังกฤษ
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2523
หมวดหมู่:วงกลุ่มสองสัญชาติอังกฤษ
หมวดหมู่:กลุ่มดนตรีจากลอนดอน
เจสซิกา แลงจ์

เจสซิกา ฟิลลิส แลงจ์ (Jessica Phyllis Lange)  นักแสดงหญิงชาวอเมริกัน มีผลงานแสดงภาพยนตร์และละครเวที เจ้าของรางวัลออสการ์ 2 รางวัล และรางวัลลูกโลกทองคำ 4 รางวัล  ตลอดชีวิตการแสดงเป็นเวลา 1 ปี เธอได้รับการเสนอชื่อเข้าชิงรางวัลออสการ์มาแล้ว 6 ครั้ง ผลงานที่มีชื่อเสียงคือเรื่อง Frances (1982), Tootsie (1982), Sweet Dreams (1985) และ Blue Sky (1994)
เจสซิกา แลงจ์ เกิดที่รัฐมินนีโซตา บรรพบุรุษมีเชื้อสายฟินแลนด์ เยอรมนีและดัตช์ เริ่มทำงานโดยเป็นนางแบบแฟชั่นที่นิวยอร์ก ในสังกัดโมเดลลิง ตั้งแต่ปี 1973
เธอได้รับการคัดเลือกให้ร่วมแสดงในภาพยนตร์รีเมกของดิโน เดอ ลอเรนติส เรื่อง คิงคอง ในปี 1976 สร้างจากภาพยนตร์ฉบับดั้งเดิมของแมเรียน ซี. คูเปอร์ ในปี 1933 ผลงานการแสดงของเธอคู่กับเจฟ บริดเจดส์และคิงคอง ในเรื่องนี้ไม่ได้รับคำชื่นชมนัก แต่ก็ได้รับรางวัลลูกโลกทองคำในฐานะนักแสดงหน้าใหม่ 
่ในภาพยนตร์สองเรื่องถัดมา คือ All That Jazz (1979) คู่กับรอย ไชเดอร์ และ The Postman Always Rings Twice (1981) คู่กับแจ็ค นิโคลสัน กลับได้รับคำชื่นชม และทำให้เธอประสบความสำเร็จในอาชีพการแสดงในเวลาต่อมา

**แหล่งข้อมูลอื่น**
name=Jessica Lange
*name=Jessica Lange
หมวดหมู่:นักแสดงอเมริกัน
หมวดหมู่:นักแสดงนำหญิงยอดเยี่ยม รางวัลออสการ์
หมวดหมู่:นักแสดงสมทบหญิงยอดเยี่ยม รางวัลออสการ์
หมวดหมู่:ชาวอเมริกันเชื้อสายฟินแลนด์
หมวดหมู่:ชาวอเมริกันเชื้อสายดัตช์
หมวดหมู่:ชาวอเมริกันเชื้อสายเยอรมัน
หมวดหมู่:บุคคลจากรัฐมินนิโซตา
อาร์เรสเตดเดเวลลอปเมนต์

อาร์เรสเตดเดเวลลอปเมนต์ (Arrested Development) เป็นศิลปินกลุ่มแนวอัลเทอร์เนทีฟฮิปฮอปสัญชาติอเมริกัน เคยได้รับรางวัลแกรมมี่ 2 ครั้ง ก่อตั้งโดยสปีชและเฮดไลเนอร์ โดยมีมุมมองเกี่ยวกับชาวแอฟริกัน-อเมริกัน ไปจนถึงแกงสตาแร็ป ได้รับความนิยมช่วงต้นทศวรรษ 1990

**ผลงานเพลง**

**อัลบั้ม**
 1992: 3 Years, 5 Months & 2 Days in the Life Of... (Chrysalis) - US Pop #7, US R&B #3 (4X Platinum)- 1993: Unplugged (Chrysalis) - US Pop #60, US R&B #38 (Gold)- 1994: Zingalamaduni (Chrysalis) - US Pop #55, US R&B #20- 2000: Da Feelin' EP (EMI)- 2002: Heroes of the Harvest- 2003: Extended Revolution กับค่าย Stateside Records- 2004: Among The Trees- 2006: Since The Last Time

**ซิงเกิล**
  1992: "Tennessee" - US Pop #6, US R&B #1, US Rap #1-  1992: "People Everyday" - US Pop #8, US R&B #2, US Rap #1-  1992: "Mr. Wendal" - US Pop #6, US R&B #6-  1992: "Raining Revolution" - US R&B #49-  1992: "Revolution" - US Pop #90, US Rap #20-  1993: "Natural" - US R&B #90-  1994: "United Minds" - US R&B #66, US Rap #49 -  1994: "Ease My Mind" - US Pop #45, US R&B #14, US Rap #4

**อ้างอิง**
หมวดหมู่:กลุ่มดนตรีแดนซ์สัญชาติอเมริกัน
หมวดหมู่:กลุ่มดนตรีฮิปฮอปสัญชาติอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2531
มาร์ก คอห์น

มาร์ก เครก คอห์น (Marc Craig Cohn) เกิดเมื่อวันที่ 5 กรกฎาคม ค.ศ. 1959 เป็นนักร้อง-นักแต่งเพลง เป็นที่รู้จักในผลงานเพลง "วอล์กกิงอินเมมฟิส" จากผลงานอัลบั้มในปี 1991 ชุด Marc Cohn เขายังมีผลงานสตูดิโออัลบั้มอีกสามชุดคือ The Rainy Season (1993), Burning the Daze (1998) และ Join The Parade (2007) 
คอห์นเขียนเพลง "My Great Escape" ให้กับภาพยนตร์ในปี 1995 เรื่อง The Cure กำกับโดยปีเตอร์ ฮอร์ตัน เพลงอยู่ตอนเริ่มของภาพยนตร์ แต่ไม่ได้อยู่ในอัลบั้มเพลงประกอบภาพยนตร์

**รางวัล**
1991 American Music Awards - เสนอชื่อเข้าชิงรางวัล Favorite New Artist - Adult Contemporary
*1991 Grammy Awards - ได้รับรางวัล Best New Artist 
*1991 Grammy Awards - เสนอชื่อเข้าชิงรางวัล Pop Male Vocalist กับเพลง "Walking in Memphis"
*1994 - มีชื่อใน Beachwood High School Gallery of Success

**ผลงานเพลง**

**อัลบั้ม**

**ซิงเกิล**

**อีพี**
"Marc Cohn Live: Limited Edition EP" (2005) 
*"Rhino Hi-Five: Marc Cohn" (2005)
*"Join the Parade Live EP" (2008)

**อ้างอิง**

**แหล่งข้อมูลอื่น**
 The Official Website of Marc Cohn- Marc Cohn Central (fan site)
หมวดหมู่:นักร้องอเมริกัน
หมวดหมู่:นักแต่งเพลงชาวอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:บุคคลจากคลีฟแลนด์
ฟูจีส์

เดอะฟูจีส์ (The Fugees) เป็นวงฮิปฮอปจากนิวเจอร์ซีย์ มีชื่อเสียงในช่วงกลางทศวรรษ 1990 กับแนวเพลงที่มีองค์ประกอบของดนตรีโซลและดนตรีแคริบเบียน และโดยเฉพาะเพลงเร้กเก้ สมาชิกของวงคือ แร็ปเปอร์/นักร้อง/โปรดิวเซอร์ ชื่อวายเคลฟ ชอง, แร็ปเปอร์/นักร้อง ลอรีน ฮิลล์ และแร็ปเปอร์ พราส มิเชล ชื่อของวงมาจากคำว่า ผู้ลี้ภัย (refugee) ที่ชองและมิเชล เป็นชาวไฮติ-อเมริกัน ส่วนฮิลล์เป็นชาวแอฟริกัน-อเมริกัน พวกเขามีอัลบั้ม 2 อัลบั้ม หนึ่งในนั้นคืออัลบั้ม The Score (1996) ที่ประสบความสำเร็จได้รับรางวัลแผ่นเสียงทองคำขาวหลายรางวัลและได้รับรางวัลแกรมมี่ ก่อนที่พวกเขาจะแตกวงไปในปี 1997 ฮิลล์และชองประสบความสำเร็จกับการออกผลงานเดี่ยว ส่วนมิเชลทำงานเพลงประกอบภาพยนตร์และการแสดง ซึ่งมีเพลงที่ประสบความสำเร็จที่ชื่อ "Ghetto Supastar"
หมวดหมู่:กลุ่มดนตรีฮิปฮอปสัญชาติอเมริกัน
หมวดหมู่:ผู้ที่ได้รับรางวัลแกรมมี
หมวดหมู่:กลุ่มดนตรีที่ก่อตั้งในปี พ.ศ. 2537
ดูวอป

ดูวอป (Doo-wop) เป็นแนวเพลงสไตล์ที่เน้นเสียงร้องเป็นหลัก รูปแบบหนึ่งเพลงริทึมแอนด์บลูส์ ที่พัฒนาขึ้นมาโดยชาวแอฟริกัน-อเมริกันในช่วงทศวรรษ 1940 และประสบความสำเร็จ ได้รับความนิยมในทศวรรษ 1950 และ 1960 แนวเพลงการร้องของชาวแอฟริกัน-อเมริกัน ที่เรียกว่าดู-วอปนี้ เกิดขึ้นบนถนนทางตอนเหนือและเมืองอุตสาหกรรมฝั่งกลางตะวันตก อย่างนิวยอร์ก ฟิลาเดลเฟีย ชิคาโก บัลติมอร์และพิตส์เบิร์จ  กับการร้องนุ่มนวล สอดคล้องกลมกลืนกันของเสียงร้อง ดูวอปเป็นหนึ่งในเพลงกระแสหลัก เป็นเพลงป็อปในสไตล์อาร์แอนด์บีของยุคทศวรรษ 1950 และ 1960

**อ้างอิง**
หมวดหมู่:แนวดนตรี
หมวดหมู่:ดนตรีอเมริกันเชื้อสายแอฟริกัน
ดาราศาสตร์โอลิมปิกระหว่างประเทศ

การแข่งขันดาราศาสตร์โอลิมปิกระดับประเทศ (International Astronomy Olympiad, IAO) เป็นการแข่งขันระดับชาติซึ่งจัดขึ้นทุกปีในวิชาดาราศาสตร์สำหรับนักเรียนในระดับชั้นมัธยม และเป็นหนึ่งในการแข่งขันโอลิมปิกวิชาการ

**สถานที่จัดการแข่งขัน**

**ดาราศาสตร์โอลิมปิกระดับเอเชียแปซิฟิก**
ดาราศาสตร์โอลิมปิกระดับเอเชียแปซิฟิก (Asian-Pacific Astronomy Olympiad, APAO) เป็นการแข่งขันระดับภูมิภาคสำหรับนักเรียนที่ไม่ได้เป็นผู้แทนไปแข่งขันดาราศาสตร์โอลิมปิกระหว่างประเทศ

**สถานที่จัดการแข่งขัน APAO**

**แหล่งข้อมูลอื่น**
   เว็บไซต์ทางการ ดาราศาสตร์โอลิมปิกสากล-  เว็บไซต์ทางการ ดาราศาสตร์โอลิมปิกเอเชีย-แปซิฟิก

**ดูเพิ่ม**
 โอลิมปิกวิชาการ
หมวดหมู่:โอลิมปิกวิชาการ
แนชวิลล์

แนชวิลล์ (Nashville) เป็นเมืองหลวงของรัฐเทนเนสซี และเป็นเคาน์ตีซีต (เมืองหลวงมณฑล) ของเดวิดสันเคาน์ตี ถือเป็นเมืองที่มีพลเมืองหนาแน่นมากที่สุดเป็นอันดับ 2 ในรัฐถัดจากเมืองเมมฟิส เมืองตั้งแถบริมแม่น้ำคัมเบอร์แลนด์ ในเดวิดสันเคาน์ตี ทางส่วนกลางเหนือของรัฐ แนชวิลล์เป็นเมืองที่เป็นศูนย์รวมด้านการเอาใจใส่ด้านสุขภาพ ดนตรี สิ่งตีพิมพ์ การธนาคาร และธุรกิจการขนส่ง

**อ้างอิง**
หมวดหมู่:เมืองหลวงของรัฐในสหรัฐ
หมวดหมู่:เมืองในรัฐเทนเนสซี
สะพานปทุมธานี 2

สะพานปทุมธานี 2 เป็นสะพานข้ามแม่น้ำเจ้าพระยาระหว่างท้องที่ตำบลบางขะแยงกับตำบลบ้านใหม่ อำเภอเมืองปทุมธานี จังหวัดปทุมธานี และเป็นส่วนหนึ่งของทางหลวงแผ่นดินหมายเลข 345 เป็นสะพานที่รองรับปริมาณรถที่เพิ่มขึ้นในจังหวัดปทุมธานีและจังหวัดนนทบุรี สะพานนี้มีทั้งสิ้น 6 ช่องจราจร เป็นสะพานคอนกรีตผิวลาดยาง นับเป็นสะพานข้ามแม่น้ำเจ้าพระยาแห่งที่ 3 ของจังหวัดปทุมธานี
ปัจจุบัน กรมทางหลวงกำหนดให้สะพานปทุมธานี 2 และถนนที่เชื่อมต่อทั้งสองฝั่งรวมเป็นส่วนหนึ่งของทางหลวงแผ่นดินหมายเลข 345 (บางบัวทอง-บางพูน)

**ข้อมูลทั่วไป**
 วันที่ทำการก่อสร้าง : วันที่ 1 มกราคม พ.ศ. 2551- วันเปิดการจราจร : วันที่ 13 มิถุนายน พ.ศ. 2552- บริษัทที่ทำการก่อสร้าง :  บริษัท อิตาเลียนไทย ดีเวล๊อปเมนต์ จำกัด (มหาชน)- ราคาค่าก่อสร้าง : 140,046,155.00 บาท - แบบของสะพาน : คอนกรีตอัดแรง- ความสูงจากระดับน้ำทะเลปานกลาง : 7.80 เมตร- ความยาวของสะพาน : 778.10 เมตร - เชิงลาดสะพานทั้งสองฝั่ง : 360.00 เมตร- รวมความยาวทั้งหมด : 599.10 เมตร - จำนวนช่องทางจราจร : 6 ช่องจราจร- ความกว้างสะพาน : 27.90 เมตร - ความกว้างทางเท้า : 1.50 เมตร

**แหล่งข้อมูลอื่น**
ปทุมธานี 2
หมวดหมู่:ก่อตั้งในประเทศไทยในปี พ.ศ. 2552
ปทุมธานี 2
ปทุมธานี 2
แป็งเซตูโวกอรา ฟราเปเลบาลาฟง

เพลงชาติสาธารณรัฐเซเนกัลมีชื่อว่า แป็งเซตูโวกอรา ฟราเปเลบาลาฟง (Pincez tous vos koras, frappez les balafons) ซึ่งอาจแปลเป็นใจความได้ว่า "ทุกคนจงดีดกอราและตีบาลาโฟน" โดยชื่อของเพลงนี้มาจากเครื่องดนตรีพื้นเมืองของเซเนกัล 2 ชนิด คือ กอรา (kora) ซึ่งเป็นเครื่องดีดจำพวกพิณอย่างหนึ่ง และ บาลาโฟน (balafon) อันเป็นเครื่องตีคล้ายระนาดชนิดหนึ่ง ทำด้วยไม้
เพลงนี้ประพันธ์ขึ้นเมื่อ พ.ศ. 2503 ทำนองโดยเฮอร์เบิร์ต เปปเปอร์ (Herbert Pepper) ผู้ประพันธ์เพลง "ลาเรอแนซ็องส์" อันเป็นเพลงชาติของสาธารณรัฐแอฟริกากลาง คำร้องโดยเลโอโปลด์ เซดาร์ เซงกอร์ (Léopold Sédar Senghor) ประธานาธิบดีคนแรกแห่งสาธารณรัฐเซเนกัล

**เนื้อร้อง**

**สื่อ**

**ดูเพิ่ม**
 เพลงชาติสหพันธรัฐมาลี

**อ้างอิง**

**แหล่งข้อมูลอื่น**
  Pincez tous vos koras, frappez les balafons ที่ nationalanthems.info
ปแป็งเซ
ปแป็งเซ
หมวดหมู่:เพลงภาษาฝรั่งเศส
เอกชัย เอื้อสังคมเศรษฐ

เอกชัย เอื้อสังคมเศรษฐ์ เอก (เกิด 12 พฤษภาคม พ.ศ. 2517) เป็นนักร้อง นักแสดง และพิธีกรชาวไทยเชื้อสายจีน​ มีชื่อเสียงจากการเป็นสมาชิกบอยแบนด์วง ยูเอชที เมื่อปี พ.ศ. 2537, เป็นดีเจกรีนเวฟ และร้องเพลง คือความรักใช่ไหม ประกอบละคร มารยาริษยา

**ประวัติ**
เอกชัยเกิดเมื่อวันที่ 12 พฤษภาคม พ.ศ. 2517 พื้นเพครอบครัวเป็นชาวไทยเชื้อสายจีนจากวงเวียนใหญ่​ เขตธนบุรี 

**การศึกษา**
 ประถมศึกษา : โรงเรียนจารุวัฒนานุกูล- มัธยมศึกษา : โรงเรียนอัสสัมชัญพาณิชยการ- ปริญญาตรี : มหาวิทยาลัยอัสสัมชัญ

**วงการบันเทิง**
เอกชัย เริ่มมีชื่อเสียงจากการเป็นสมาชิกบอยแบนด์ ยูเอชที มีผลงานร่วมกับวงในอัลบั้ม ดูดีดีนะเพื่อน (พ.ศ. 2537), ซัมเมอร์ ไทม์ (พ.ศ. 2539), ทูยู (พ.ศ. 2546) และ เรด เมสเสจ (พ.ศ. 2547) นอกจากนี้ ยูเอชทียังมีผลงานร่วมกับศิลปินอื่น ในอัลบั้มพิเศษ 6.2.12 อีกด้วย
ต่อมา เอกชัยร่วมแสดงละครโทรทัศน์เรื่อง หกตกไม่แตก กับยูเอชที แล้วจึงมาเป็นดีเจ ทางกรีนเวฟ 106.5 เอฟเอ็ม (ถึงปัจจุบัน) และ อาร์วีเอส 93.5 จากนั้นจึงเป็นพิธีกรรายการโทรทัศน์ คนมันมัน และ ไฟฟ์ไลฟ์, ร่วมแสดงละครเวที วิมานเมือง, แสดงเป็นติ่มซำ ในละครโทรทัศน์เรื่อง หีบหลอนซ่อนวิญญาณ ปัจจุบันเป็นพิธีกร ในรายการประกวดร้องเพลง เดอะสตาร์ ค้นฟ้าคว้าดาว ของค่ายเอ็กแซ็กท์ ในเครือจีเอ็มเอ็ม แกรมมี่ คู่กับ แฟรงก์-ภคชนก์ โวอ่อนศรี และรับงานลงเสียงโฆษณาเป็นครั้งคราว
ปี พ.ศ. 2561 เอกกี้ได้ร้องเพลงในรายการ The Mask Truce Day ฉายา หน้ากากตี๋น้อย เพลง ระยะทำใจ และ รักกันมั๊ย

**จุดยืนทางการเมือง**
เอกชัยสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 

**ผลงาน**

**ละคร**

** ซีรี่ส์ / ซิทคอม**

**พิธีกร**

**ภาพยนตร์**
2540 
จักรยานสีแดง 
ดุริยะ
2555 
Virgin Am I (รักแรกกระแทกจิ้น) 
สุเกมส์
2558 
ซิงเกิลเลดี้ เพราะเคยมีแฟน 
พอลลี่

**ละครเวที**
2540 
วิมานเมือง 
ธนพัฒน์

**โฆษณา**

**กรรมการ**
 กรรมการรายการ Dance Your Fat Off เต้น...เปลี่ยนชีวิต- กรรมการรายการ ลูกทุ่งไอดอล (เฉพาะซีซั่น 1)- สายสืบส่องหน้าในรายการ Guess My Age รู้หน้า ไม่รู้วัย

**ดีเจ**
 จัดดีเจคลื่น 93.5 RVS (Radio Vote Satellite) (พ.ศ. 2541 – 2547)- จัดดีเจคลื่น กรีนเวฟ 106.5 FM (พ.ศ. 2544 – 2557, พ.ศ. 2562 – 2563)- MONDAY มันดี เอกกี้-อ้อม ที่ กรีนเวฟ ทุกวันจันทร์ 20.00 - 22.00 น. (พ.ศ. 2562 – 2563)

**ผลงานเพลง**

**อัลบั้มเดี่ยว**

**ซิงเกิลเดี่ยว**

**เพลงอื่นๆ ที่ปรากฎ**

**อ้างอิง**
หมวดหมู่:บุคคลที่เกิดในปี พ.ศ. 2517
หมวดหมู่:บุคคลที่ยังมีชีวิตอยู่
หมวดหมู่:บุคคลจากเขตธนบุรี
หมวดหมู่:บุคคลจากมหาวิทยาลัยอัสสัมชัญ
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:นักร้องไทยที่มีความหลากหลายทางเพศ
หมวดหมู่:นักร้องชายชาวไทย
หมวดหมู่:นักจัดรายการวิทยุชาวไทย
หมวดหมู่:นักแสดงชายชาวไทย
หมวดหมู่:นักแสดงชายจากกรุงเทพมหานคร 
หมวดหมู่:นักแสดงชายชาวไทยเชื้อสายจีน
หมวดหมู่:นักแสดงภาพยนตร์ชายชาวไทย 
หมวดหมู่:นักแสดงละครโทรทัศน์ชายชาวไทย
หมวดหมู่:พิธีกรชาวไทย
หมวดหมู่:ชาวไทยเชื้อสายจีน
หมวดหมู่:บุคคลในสังกัดเอ-ไทม์ มีเดีย
หมวดหมู่:นักแสดงชายชาวไทยในศตวรรษที่ 21
หมวดหมู่:นักแสดงที่แสดงเป็นบุคคลที่มีความหลากหลายทางเพศ
หมวดหมู่:บุคคลจากโรงเรียนอัสสัมชัญพาณิชยการ
หมวดหมู่:บุคคลที่มีความหลากหลายทางเพศ
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564